open-index/open-wikipedia-markdown huggingface dataset:
Կոնստանտինա Կունևա

**Կոնստանտինա Կունևա** (, , ), բուլղարական ծագմամբ հույն ակտիվիստ, արհմիութենական գործիչ, 2014 թվականից Եվրոպառլամենտի  պտգամավոր Հունաստանից (ձախ պահպանողական «ΣΥΡΙΖΑ» կոալիցիայի ցուցակով)։

Ավարտել է Վելիկո-Տիրնովոյի Սուրբ Կյուրեղի և Մեթոդիոսի անվան համալսարանի «Պատմություն» մասնագիտությունը։ 2001 թվականին տեղափոխվել է Հունաստան։ Հավաքարար է աշխատել Աթենքի մետրոյում։

Որպես Աթենքի հավաքարարների և դռնապահների միության գլխավոր քարտուղար՝ պաշտպանել է նրանց իրավունքները։ Իր պրոֆմիութենական գործունեության հետ կապված բազմիցս ստացել է սպառնալիքներ՝ ֆիզիկական բնույթի սպառնալիքներից մինչև նույնիսկ մահափորձ։ 2008 թվականի դեկտեմբերի 22-ին երկու անհայտ տղամարդ նրա վրա ծծմբաթթու լցրել, արդյունքում Կունևան ստացել է դեմքի, ձեռքի և մեջքի այրվածքներ, ինչպես նաև ունեցել է տեսողությունը կորցնելու լուրջ վտանգ։

Արհմիության ղեկավարի հանդեպ այդ բռնությունը համարվում է վերջին 50 տարիներին ամենադաժան հարձակումը։ Դա դարձել է փողոցային նոր ցույցերի առիթ, որոնք երկու շաբաթ առաջ սկսած զանգվածային անկարգություների շարունակությունն էին։ Ցույցերը շարունակվել են մինչև 2009 թվականի հունվարի 22-ը, և նրանց մասնակցել են շուրջ 3000 մարդ, իսկ ոստիկանությունը գազ է կիրառել նրանց ցրելու համար։

Առողջության վերականգնումից հետո Կունևան շարունակել է արհմիութենական գողծունեությունը։ Եվրոպական պառլամենտի անդամների 2014 թվականի մայիս 25-ի ընտրության ժամանակ ձախ սոցիալիստական ՍԻՐԻԶԱ կուսակցության ցուցակով ընտրվել է եվրոպատգամավոր։

## Ծանոթագրություններ

## Արտաքին հղումներ
* Българката Кунева ще е евродепутат от Гърция 
* http://www.iww.org.au/node/617 

Կատեգորիա:21-րդ դարի կին քաղաքական գործիչներ
Կատեգորիա:Հունաստանի կին քաղաքական գործիչներ
Կատեգորիա:Բուլղարացի պատմաբաններ
Կատեգորիա:Բուլղարիայի քաղաքական գործիչներ
Թրաշուշան հիբրիդային

**Թրաշուշան հիբրիդային** (), հիրիկազգիների ընտանիքին պատկանող բազմամյա սոխուկավոր բույս, որը մեր պայմաններում մշակվում է որպես միամյա։ Ստացվել է աֆրիկական և եվրոպական տեսակների բազմակի տրամախաչման ճանապարհով։ Գեղեցիկ ծաղկաբույս է՝ թրանման երկշարք, ուղղաձիգ, ամուր տերևներով և խոշոր, գեղեցիկ հասկանման ծաղկաբույլերով, որոնց ծաղիկները ձագարաձև են, դասավորված մի կողմի վրա։ Պսակաթերթիկները անհավասար են, հիմքում խիստ սեղմված։ Սկզբում բացվում են հասկի ներքևի ծաղիկները։ Աչքի են ընկնում ամենատարբեր գունավորմամբ՝ սպիտակ, վարդագույն, կարմիր, մանուշակագույն, դեղին, նարնջագույն, կրեմագույն, ոսկեդեղին, ծիրանագույն, կապույտ, երկնագույն և այլն։ Կան թրաշուշաններ, որոնց ծաղիկները խոլորձ են հիշեցնում, շուշանանման են, ծալքավոր, գանգուր պսակաթերթիկներով։

Բազմանում են սոխուկներով և ձագուկներով։ Ձմռանը հատուկ շենքերում պահված սոխուկները և ձագուկները տնկում են գրունտում ապրիլի վերջերին, 10×20 և 25×25 սմ հեռավորության վրա (կախված տնկանյութի չափերից)։ Ծաղկում են հուլիս–օգոստոս ամիսներին։ Պալարասոխերը հանում և պահեստավորում են մինչև ցրտերի վրա հասնելը՝ հոկտեմբերին։ Մեր հանրապետությունում տարածված վայրի թրաշուշանները (արթովիոլացեուս և Կոչի) բուժիչ նշանակություն ունեն։

Թրաշուշանի մասին գոյություն ունի նաև հնագույն լեգենդ։

## Ծանոթագրություններ

Կատեգորիա:Ծաղկաբույսեր
Կատեգորիա:Բազմամյա բույսեր
Կատեգորիա:Հիրիկազգիներ
Բրախիկոմե իբերիսատերև

**Բրախիկոմե իբերիսատերև**, աստղածաղկավորների ընտանիքին պատկանող միամյա բույս է՝ մանր, կտրտված տերևներով և կապույտ ծաղիկներով։

## Նկարագրություն
Արտաքին տեսքով նման է զինածաղկին։ Հայրենիքը համարվում է Ավստրալիան։ Ծաղկում է հուլիս-սեպտեմբեր ամիսներին։ Բարձրությունը հասնում է մինչև 30 սմ-ի։ Մշակության մեջ հանդիպում են սպիտակ, մանուշակագույն և մանուշակավարդագույն ծաղիկներով տեսակները։ Սերմերը ցանում են ապրիլի սկզբին կիսատաք ջերմոցներում։ Բրախիկոմեն վերատնկումը լավ է տանում միայն այն դեպքում, եթե աճեցվում է փոքր թաղարներով և հողագնդով մայիսի կեսերին դաշտ է տարվում։ Արարատյան դաշտի պայմաններում կարելի է ցանքը կատարել անմիջապես բաց գրունտում ապրիլի վերջերին։ Ծիլերը երևում են 2-3 շաբաթ հետո։ Ցանքից 70-80 օր հետո սկսում է առատորեն ծաղկել։ Տնկում են բույսը բույսից 15-30 սմ հեռավորության վրա։ Լավ է աճում ու ծաղկում տաք, արևոտ վայրերում, թեթև ավազակավային և կավավազային հողերում։ Վատ է տանում գոմաղբով պարարտացումը։
Օգտագործվում է եզրաշերտերում, ծաղկադեկորատիվ ժապավեններում, միքսբորդերներում և ընդհանրապես բոլոր տիպի պարտերային ձևավորումներում։ Բրախիկոմե ցեղն ընդգրկում է 50 տեսակ, որոնք տարածված են Ավստրալիայում, Նոր Զելանդիայում և Թասմանիայում։

Տարածված տեսակներն են․
* Կապույտ գորգ,
* Վարդագույն գորգ,
* Ձյունե աստղ։

## Ծանոթագրություններ

Կատեգորիա:Ծաղկաբույսեր
Կատեգորիա:Բարձրակարգ բույսեր
Կատեգորիա:Սերմնավոր բույսեր
Կատեգորիա:Աստղածաղկազգիներ
Կապրիչոս

**Կապրիչոս** (, բառացի` քմահաճություն), Ֆրանցիսկո Գոյայի օֆորտների շարք (ավարտին է հասցվել 1799 թվականին)։ Սատիրա է քաղաքական, սոցիալական և կրոնական կարգերի թեմայով։ Շարքի ամենահայտնի աշխատանքը «Բանականության քունը հրեշներ է ծնում» օֆորտն է։


Անհրաժեշտություն չկա զգուշացնելու հասարակությանը, որ բոլորովին էլ անգիտակ չէ արվեստի նկատմամբ, որ այս շարքի ոչ մի կոմպոզիցիայում նկարիչը նկատի չի ունեցել ինչ-որ առանձին անհատի։ Իսկապես, տաղանդավոր մարդը բավական կճնշվեր այսպիսի խնդրի դեպքում, և միջոցները, որոնցով օգտվում են նմանակման արվեստի տեսակները, վատ կիրառում կընդունեին։

Գեղանկարչությունը, ինչպես և պոեզիան, ունիվերսալ տարբերակից ընդունում է այն, ինչն առավել հարմար է համարում իր նպատակների համար, մտացածին մեկ կերպարում միավորում է հանգամանքները, գծերը, որ բնությունը բաժանել է շատերի միջև, և նրանց արվեստային միավորումից ստացվում է այն երջանիկ նմանակումը, ինչի համար վարպետին ստեղծագործող են հռչակում, ոչ թե ստրկամիտ նմանակող։

Վաճառվում է Դեսենգանյո փողոցի 1-ին տանը, օծանելիքի կրպակում 80 արտանկարված շարքի համար 320 ռեալով։

## Ցանկ
Ցանկը կազմված է այն հերթականությամբ, որը սովորաբար ներկայացվում է արվեստագիտական գրականության մեջ։

## Գրականություն
* 
* 
* 

## Ծանոթագրություններ

## Արտաքին հղումներ
* Սալվադոր Դալիի օֆորտները` Գոյայի «Կապրիչոսի» նկարազարդումների մշակումներ
* Իրինա Զորինա, ''ես Գոյան եմ։ Գոյան առաջին դեմքով''

Կատեգորիա:Փորագրություն
Կատեգորիա:Ֆրանցիսկո Գոյայի նկարներ
Նատյուրմորտ կիտրոններով, նարինջներով և վարդով

**Նատյուրմորտ կիտրոններով, նարինջներով և վարդով** (, ), իսպանացի նկարիչ Ֆրանսիսկո Սուրբարանի (Francisco de Zurbarán, 1598—1664) նկար։ Ստեղծվել է 1633 թվականին։ Պատկանում է Փասադենայի Նորթոն Սայմոնի թանգարանին (Կալիֆորնիա, ԱՄՆ)։ Նկարի չափերն են 62,2 × 109,5 սմ։ Նկարի համար կիրառվում է նաև «Նատյուրմորտ կիտրոններով ու նարինջներով» անվանումը։

Չնայած նկարին ամրագրված անվանը` նկարի ձախ մասում պատկերված են ոչ թե կիտրոններ, այլ ցիտրոններ, որոնք կիտրոններից տարբերվում են առավել հաստ ու խորդուբորդ կեղևով։

## Նկարագրություն
Նկարում սեղանի մուգ շագանակագույն մակերևույթին և սեղանից հետ գտնվող սև ֆոնին ցայտուն առանձնանում են առարկաների երեք խումբ` ափսեի մեջ դրված դեղին կիտրոններ, զամբյուղում դրված նարինջներ և արծաթե ափսեի մեջ դրված գավաթը` կողքին վարդով։ Համարվում է, որ պատկերները Սուրբ Երրորդության կրոնական այլաբանությունն են։ Բացի այդ` ծաղիկներով նարինջները և ջրով գավաթը ասոցացվում են սուրբ Մարիամ Աստվածածնի մաքրության, իսկ առանց փշերի վարդը` անարատ հղիության հետ։

Նկարի ռենտգենագրությունը ցույց է տվել, որ Ֆրանսիսկո Սուրբարանն ի սկբանե պատկերել է ևս մեկ արծաթյա ափսե, որ տեղակայված է եղել ցիտրոններով ափսեի և նարինջներով զամբյուղի միջև, որում եղել են բաթաթի (քաղցր կարտոֆիլ) կարամելացված կտորներ. դա այն ժամանակ Իսպանիայում մեծ տարածում ունեցող անուշեղեն էր (*batatas confitadas*):

## Պատմություն
Կտավը նկարվել է 1633 թվականին։ Այն համարվում է Ֆրանսիսկո դե Սուրբարանայի միակ նատյուրմորտը, որը ստորագրվել ու թվագրվել է անձամբ հեղինակի կողմից։

1930-ական թվականներին նկարը եղել է ծագումով Ֆլորենցիայից իտալացի հավաքորդ Ալեսանդրո Կոնտինի Բոնակոսիի հավաքածուում։ Ինչպես հավաքածուի մնացած բոլոր նկարները, ենթադրվում էր, որ այս նկարը կանցնի պետության սեփականությանը, սակայն դժվար բանակցությունների արդյունքում Կոնտինի Բոնակոսիի հետնորդներին հաջողվում է իրենց մոտ պահել նկարների մի մասը, այդ թվում` այս նատյուրմորտը։

1972 թվականին նկարը ձեռք է բերել Նորթոն Սայմոնը (Norton Simon), ով դրա համար վճարել է 2.725.000 դոլար. այդ պահին դա եղել է գումարային առումով ամենամեծ երրորդ վճարումը հին վարպետների գործերի համար։

## Կոմպոզիցիա և մեկնաբանություններ
Նկարում պատկերված երեք խումբ առարկաները, որոնք առանձնանում են մուգ ֆոնին, իրարից հավասար հեռավորության վրա են տեղակայված, ինչը ձևավորում է տարածական ու երկրաչափական հավասարակշռություն իրենց բրգաձև պատկերման շնորհիվ։

Նորման Բրայսոնը գրել է.

Սուրբարանի շատ գործեր պարունակում են քրիստոնեական թեմաներ։ Գեղանկարչության մեջ հաճախ օբյեկտները խորհրդանշում են Սուրբ Երրորդությունը` որպես Աստվածամորը հարգանքի տուրք։

Մորտեն Լաուրիդսենը *Wall Street Journal* ամսագրում գրել է.

## Այլ նկարներ
Մոտ 1630 թվականին Սուրբարանը նկարել է ոչ մեծ կտավ (21,2×30,1 սմ), որում պատկերված է մեծ գավաթ արծաթյա ափսեի և վարդի հետ մոտավորապես այն նույն ռակուրսով, ինչ այս նատյուրմորտում է։ Այս նկարը` «Ջրով ու վարդով գավաթը», ներկայումս գտնվում է Լոնդոնի ազգային պատկերասրահում։

Հայտնի է Սուրբարանյի ևս մեկ կտավ` իրերի համանման դիրքով։ Դա «Նատյուրմորտ չորս անոթներով» (, 46×84 սմ) նկարն է, որ գտնվում է Մադրիդի Պրադո թանգարանում։

## Ծանոթագրություններ

Կատեգորիա:1633 նկարներ
Կատեգորիա:Ֆրանսիսկո Սուրբարանի նկարներ
Միլանկովիչի ցիկլեր

մինի|Միլանկովիչի ցիկլի ժամանակի ընթացքում բաղկացուցիչ ազդեցությունների դիագրամը
**Միլանկովիչի ցիկլեր**, հազարավոր տարիների ընթացքում Երկրի շարժումների տատանումների կոլեկտիվ ազդեցությունը կլիմայի վրա։ Հասկացությունն իր անունը ստացել է ի պատիվ սերբ երկրաֆիզիկոս և աստղագետ Միլուտին Միլանկովիչի։ 1920-ական թվականներին նա առաջադրել է մի վարկած, ըստ որի էքսցենտրիցիայի տատանումները, երկրի առանցքի թեքումը և ուղեծրի պրեցեսիան հանգեցնում են Երկրին հասնող արևի ճառագայթների ցիկլային տատանումներին և որ այդ ուղեծրային ստիմուլացիան ուժեղ ազդեցություն ունեցավ Երկրի կլիմայական մոդելի վրա։
 
Նմանատիպ աստղագիտական վարկածներ 19-րդ դարում առաջադրել էին Ջոզեֆ Ադհեմարը, Ջեյմս Քրոլը և ուրիշներ, բայց դժվար էր դա հաստատել, քանի որ գոյություն չունեին ստույգ փաստեր, և պարզ չէր, թե որ ցիկլերն էին կարևոր։

Այժմ Երկրի վրա գոյություն ունեցող այն նյութերը, որոնք անփոփոխ են մնացել հազարամյակների ընթացքում (սառույցի, ժայռերի և խոր օվկիանոսների շնորհիվ), ուսումնասիրվում են՝ պարզաբանելու Երկրի կլիմայի պատմությունը։ Չնայած դրանք համապատասխանում են Միլանկովիչի վարկածին, դեռևս գոյություն ունեն դիտարկումներ, որոնք չեն հիմնավորվում վարկածով։

## Երկրի շարժումներ
Երկրի պտույտներն՝ իր առանցքի և Արեգակի շուրջ, զարգանում են ժամանակի ընթացքում՝ արեգակնային համակարգի այլ մարմինների հետ գրավիտացիոն փոխազդեցությունների շնորհիվ։ Տատանումները բարդ են, բայց մի քանի ցիկլեր գերիշխող են։

Երկրի ուղեծիրը տատանվում է գրեթե շրջանաձևի և թեթևակի էլիպսաձևի միջև։ Երբ ուղեծիրն ավելի ձգված է, տարվա տարբեր ժամանակահատվածներին Երկրի և Արեգակի հեռավորության ու արևային ճառագայթման վրա ավելի շատ տատանումներ են տեղի ունենում։ Ավելացնենք, որ Երկրի մակերեսային շրջադարձը (նրա շեղումը) թեթևակիորեն փոխվում է։ Ավելի մեծ թեքումը հանգեցնում է ծայրահեղ եղանակային պայմանների։ Վերջապես, Երկրի առանցքի նկատմամբ ֆիքսված աստղերի ուղղությունը փոխվում է, երբ Երկրի էլիպտիկական ուղեծիրը պտտվում է Արեգակի շուրջը։ Համակցված ազդեցությունն այն է, որ Արեգակին մոտեցումը տեղի է ունենում աստղագիտական տարբեր եղանակների։
Միլանկովիչն ուսումնասիրել է Երկրի այս շարժումների փոփոխությունները, որոնք փոխում են Երկրին հասնող արեգակնային ճառագայթների չափը և տեղը։ Սա հայտնի է որպես արեգակնային ուժ (ճառագայթային ուժի օրինակ)։ Միլանկովիչը ընդգծել էր 65 ° հյուսիսում տեղի ունեցած փոփոխությունները `այդ լայնության վրա մեծ հողատարածքի շնորհիվ։ Հողային զանգվածներն ավելի շուտ են փոփոխում ջերմաստիճանը քան օվկիանոսները՝ մակերեսային և խորքային ջրի խառնուրդների ու հողի՝ ջրի նկատմամբ ավելի ցածր ջերմային հզորություն ունենալու պատճառով։

## Տես նաև
* Սառցադաշտային ժամանակաշրջան
* Նուտացիա
* Պրեցեսիա

## Ծանոթագրություններ

Կատեգորիա:Աստղագիտական երևույթներ
Կատեգորիա:Կլիմայի պատմություն
Կատեգորիա:Սառցե դարաշրջան
Վերոնիկա Բոկետե

**Վերոնիկա «Վերո» Բոկետե Խյադանս** (, ), իսպանացի ֆուտբոլիստ, որ խաղում է հարձակողական ոճի կիսապաշտպանի և հարձակվողի դիրքերում։ Հանդես է գալիս ֆրանսիական «Պարի Սեն Ժերմեն» ակումբում և Իսպանիայի հավաքականում։

## Կարիերա
Վերոնիկա Բոկետեն իր կարիերան սկսել է «Խուվենտո Ագինյո» ակումբում։ Ապա խաղացել է «Սարագոսայի» և «Էսպանյոլի» կազմում, ինչպես նաև ԱՄՆ տարբեր լիգաների մի շարք ակումբներում։ «Էսպանյոլի» կազմում երկու անգամ նվաճել է Թագուհու գավաթը։ 2010/11 մրցաշրջանում դարձել է առաջնության լավագույն ռմբարկու՝ խփելով 39 գոլ։

2011 թվականին՝ WPS մրցաշրջանի ավարտից հետո, Վորոնեժի «Էներգիա» ակումբի կազմում մասնակցել է Չեմպիոնների լիգային։

2012 թվականի հունվարին երկամյա պայմանագիր է կնքել «Տյուրեսո» ակումբի հետ։

2014 թվականի ապրիլի 7-ին WPS-ում ֆուտբոլիստի վրա տարածվող իրավունքները անցել են «Փորթլենդ Տորնսին»։ Վերջինիս կազմում Վերոնիկան իր նորամուտը կատարել է 2014 թվականի հունիսի 7-ին։

2014 թվականի օգոստոսի 25-ին՝ «Փորթլենդի» համար մրցաշրջանի ավարտից հետո, Վերոնիկա Բոկետեն պայմանագիր է կնքել գերմանական «Ֆրանկֆուրտ» ակումբի հետ.

2015 թվականի մայիսի 27-ին տեղափոխվել է Մյունխենի «Բավարիա»։

2016 թվականին Վերոնիկա Բոկետեն տեղափոխվել է «Պարի Սեն Ժերմեն»։

## Հավաքական
Իսպանիայի հավաքականի կազմում Վերոնիկա Բոկետեն 2004 թվականին հաղթել է Եվրոպայի աղջիկների առաջնությունում։

2005 թվականի փետրվարին լատարել է իր նորամուտը առաջին հավաքականի կազմում՝ մասնակցելով Նիդերլանդների դեմ ընկերական խաղին։

2013 թվականի հունիսին Իգնասիո Կերեդայի կողմից ընդգրկվել է հավաքականի կազմում՝ մասնակցելու Եվրոպայի առաջնությանը։

2015 թվականին Վերոնիկա Բոկետեն եղել է հավաքականի ավագը, որը կատարել է իր նորամուտը աշխարհի առաջնությունում։

## Ձեռքբերումներ
### Ակումբային
 *Էսպանյոլ*
* Իսպանիայի գավաթ – 2009, 2010

 *Տյուրեսո*
* Շվեդիայի առաջնություն – 2012

 *Ֆրանկֆուրտ*
* ՈՒԵՖԱ Չեմպիոնների լիգա - 2014/15

 *Բավարիա*
* Գերմանիայի առաջնություն  – 2015/16

### Հավաքական
 *Իսպանիա*
* Եվրոպայի առաջնություն (մինչև 19 տարեկաններ) – 2004
* Ալգարվեի գավաթ – 2017

## Անձնական կյանք
2013 թվականի հունիսին հրատարակել է իր կենսագրությունը *«Vero Boquete, la princesa del deporte rey»* խորագրով։ Գիրքը գրվել է Marca թերթի լրագրող Դավիդ Մենայոյի կողմից։

2013 թվականին change.org կայքում հրատարակել է Electronic Arts ընկերության պրոդյուսերներին ուղղված հանրագիր՝ առաջարկելով կանանց ֆուտբոլն ընդգրկել FIFA շարքում։ Մի քանի օրվա ընթացքում հանրագիրը հավաքել է 20 000 ստորագրություն։ Կանանց ֆուտբոլի տասներկու հավաքականներ հայտնվել են FIFA 16 խաղում, որը թողարկվել է 2015 թվականի սեպտեմբերին։

## Ծանոթագրություններ

## Արտաքին հղումներ
* Ֆուտբոլիստի էջը ՖԻՖԱ-ի կայքում 
* Ֆուտբոլիստի էջը ՈՒԵՖԱ-ի կայքում
* Ֆուտբոլիստի էջը soccerway.com կայքում

Կատեգորիա:Իսպանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Վերոնիկա Կուադրադո

**Վերոնիկա Մարիա Կուադրադո Դեէսա** (, ), իսպանացի հանդբոլիստուհի,  Իսպանիայի հավաքականի գծային դիրքում խաղացող, 2012 թվականի օլիմպիական խաղերի և 2011 թվականի աշխարհի առաջնության բրոնզե մեդալի մրցանակակիր, 2008 թվականի Եվրոպայի աշխարհի առաջնության արծաթի մեդալակիր։

## Կարիերա
### Ակումբային
Կարիերայի սկզբում հանդես է եկել «Էրանդիո 2000», «Կախա Կանտաբրիա» և «Ակաբա Բերա-Բերա» ակումբներում, 2002 թվականին տեղափոխվել է «Իչակո»։ 2004 թվականին  անցել է «Աստրոկ Սագունդո», որոնց հետ հաղթել է Իսպանիայի աշխարհի առաջնությունը և Սուպերգավաթը։ 2011 թվականի ամռանը Կուադրադոն տեղափոխվել է Դանիա, որտեղ սկզբում հանդես է եկել «Ռանդերսում», նրաց հետ հաղթել է 2012 թվականի Դանիայի առաջնությունում, ապա տեղափոխվել է  «Վեյեն»։ Խաղալով «Վեյենի» համար և ավարտելով խաղաշրջանը՝ վերադարձել է «Ռանդերս», որտեղ էլ 2014/2015 խաղաշրջանում ավարտել է կարիերան։ 2015 թվականից Կուադրադոն հանդես է գալիս որպես երիտասարդական Կամարգո թիմի մարզչական շտաբի անդամ։

### Հավաքականում
Վերոնիկա Կուդրադոն Իսպանիայի հավաքականի կազմում խաղացել է 175 խաղ և խփել 222 գոլ։ Իսպանիայի հավաքականի կազմում նա դարձել է 2008 թվականի Եվրոպայի առաջնության խաղերի արծաթե մեդալակիր, 2011 թվականի աշխարհի առաջնության բրոնզե մեդալակիր և 2012 թվականի Ամառային օլիմպիական խաղերի բրոնզե մեդալակիր։

## Ձեռքբերումներ
### Ակումբային
* Իսպանիայի չեմպիոնուհի (2005)
* Իսպանիայի գավաթի հաղթող (2008)
* Իսպանիայի Սուպերգավաթի հաղթող (2005)
* Դանիայի չեմպիոնուհի (2012)

### Հավաքականում
* Օլիմպիական խաղերի բրոնզե մեդալակիր (2012)
* Աշխարհի առաջնության բրոնզե մեդալակիր (2011)
* Եվրոպայի առաջնության արծաթե մեդալակիր (2008)

### Անձնական
* 2011 թվականի աշխարհի առաջնության լավագույն աջ եզրային
* 2014 թվականի Եվրոպայի առաջնության լավագույն աջ եզրային

## Ծանոթագրություններ

## Արտաքին հղումներ
[  



[Կատեգորիա:2012 թվականի Ամառային օլիմպիական խաղերի բրոնզե մեդալակիրներ]
Կատեգորիա:Մարտի 8 ծնունդներ
Կատեգորիա:1979 ծնունդներ
Կատեգորիա:Անձինք այբբենական կարգով
Կատեգորիա:Սանտանդեր քաղաքում ծնվածներ
Կատեգորիա:Իսպանացի օլիմպիական մարզիկներ
Կատեգորիա:Իսպանացի հանդբոլիստներ
Դագոբերտ III

**Դագոբերտ III** (; ծնվ. 699 թվական — մահ. 715 թվականի դեկտեմբերի 31), 711 - 715 թվականներին ֆրանկների թագավոր, Մերովինգների հարստությունից։ Խիլդեբերտ III արքայի և Էդոնայի տղան։

«Դագոբերտ» անունը ֆրանկերենից թարգմանաբար նշանակում է *«Պայծառ, ինչպես օրը»*։

## Կենսագրություն
Դագոբերտ III-ը 12 տարեկան հասակում հորից ժառանգել է երեք ֆրանկական թագավորությունները՝ Նեյստրիան, Բուրգունդիան և Ավստրազիան։ Սակայն իրական կառավարությունը գտնվում էր մայորդոմ Պիպին Գերիստալսկիի ձեռքերում, որը կառավարում էր Ավստրազիան։ Նեյստրիայի մայորդոմ էր նրա տղա Գրիմոալդ Կրտսերը։ Սակայն նրանք երկուսն էլ մահացել են 714 թվականին, և նոր մայորդոմ էր դարձել Գրիմոալդի անչափահաս   տղա Տեոդոալդը։

Պիպին Գերիստալսկիի մահը առաջացրել է բաց ընդհարում նեյստրիական կառավարության, որոնք ընտրում էին մայորդոմին և  նրա ժառանգների միջև։ Պիպինի այրի Պլեկտրուդան Դագոբերտ III-ի և մայորդոմ Տեոդոալդի անունից կառավրում էր թագավորությունը, քանի որ նրանք դեռ անչափաս էին։ Նեյստրիական կառավարությունը այդ պահը օգտագործել է ապստամբության համար։ Նրանք միավորվել են Կոմպյենյեի մոտ գտնվող անտառում և 715 թվականին ջախջախել ավստրազիական բանակը։ Դրանից հետո Նեյստրիան վերականգնեց իր անկախությունը և տեղի կառավարությունը Րագենֆրեդին նոր մայորդոմ ընտրեց։

Տասնվեց տարեկան Դագոբերտ III-ը մահացավ 715 թվականի դեկտեմբերի 31-ին։

## Ծանոթագրություններ

## Գրականություն
* Продолжатели Фредегара
* Книга истории франков
* Лебек С.: Происхождение франков
* Эрлихман В.В.: Правители мира

## Արտաքին հղումներ
* 



Կատեգորիա:7-րդ դարի ծնունդներ
Կատեգորիա:8-րդ դարի մահեր
Կատեգորիա:Կաթոլիկ միապետներ
Կատեգորիա:Մերովինգյան թագավորներ
Կատեգորիա:Ֆրանկների թագավորներ
Թաիզ

thumb|right|300px|Կահիրե ամրոցի այգին**Թաիզ** (, *Taʿizz*), քաղաք Եմենի հարավարևմտյան հատվածում։ Գտնվում է Եմենի լեռներում՝ Կարմիր ծովի վրա տեղակայված Մոհա քաղաքի մոտ։ Քաղաքը ծովի մակարդակից բարձր է 1400 մետրով։ Բնակչության թիվը ըստ 2005 թվականի մարդահամարի կազմում է 600000 մարդ։

## Տնտեսություն
Թաիզը պատմության մեջ հայտնի է սուրճի արտադրությանբ։ Թաիզում արտադրված սուրճը 20-րդ դարում համարվել է ամենալավ տեսակներից մեկը տարածաշրջանում։ Այսօր քաղաքի տնտեսությունը հիմնված է սրճի արտադրության վրա։ Այն աճեցվում է քաղաքի արվարձաններում՝ մրգերի, բանջարեղենների և Կատ տեսակի թմրանյութի հետ միասին։

## Տրանսպորտ
Թաիզը ունի շատ ճանապարհային կապեր երկրի տարբեր մասերի հետ։ Քաղաքը սպասարկվում է Թաիզի միջազգային օդանավակայանի կողմից։

## Գրականություն
* *Густерин П. В.* Йеменская Республика и её города. — : Международные отношения, 2006.

## Ծանոթագրություններ

## Արտաքին հղումներ
*
Ամիրան

**Ամիրան**, լեռներ Կիլիկիայում, տեղակայված են Մսիսի լեռնաշղթայի արևմտյան կողմում։ Լեռնաբազուկը ձգվում է Այաս նավահանգստի ծովազերքով։

## Ծանոթագրություններ

Կատեգորիա:Կիլիկիայի լեռնաշղթաներ
Կատեգորիա:Ադանայի մարզի լեռնագրություն
Ալվարո Սիլվա

**Ալվարո Պերալտա Սիլվա Լինարես** (, ), իսպանական ծագմամբ ֆիլիպինցի ֆուտբոլիստ, ով հանդես է գալիս «T&T» ֆուտբոլային ակումբում որպես պաշտպան։

## Ակումբային կարիերա
Ալվարո Պերալտա Սիլվան հանդիսանում է «Մալագա» ֆուտբոլային ակումբի ակադեմիայի սան։ 2006 թվականին նա իր թիմի կազմում առաջին անգամ հանդես է եկել Իսպանիայի ֆուտբոլի առաջնության երկրորդ դիվիզիոնում։ 2008 թվականի ամռանը Ալվարո Պերալտա Սիլվան վարձավճարով տեղափոխվում է իսպանական «Հերես» ֆուտբոլային ակումբ։ Նույն թվականի սեպտեմբերի 14-ին նա առաջին անգամ խաղում է իր նոր թիմի կազմում ընդդեմ «Սալամանկա» ֆուտբոլային ակումբի։ Մրցաշրջանի արդյունքներով նա կարողացավ օգնել «Հերեսին» դուրս գալ երկրորդ դիվիզիոնից և մտնել Իսպանիայի ֆուտբոլի բարձրագույն խմբի առաջնություն։ Վարձակալության պայմանագրի ավարտից հետո Ալվարո Պերալտա Սիլվան հեռանում է «Մալագայից» և եռամյա պայմանագիր ստորագրում մեկ այլ իսպանական ֆուտբոլային ակումբի՝ «Կադիսի» հետ։ 2009 թվականի օգոստոսի 30-ին «Սալամանկայի» հետ տեղի ունեցած խաղում նա առաջին անգամ հանդես է գալիս նոր ակումբի կազմում։ Մրցաշրջանի արդյունքների համաձայն թիմը լքում է առաջնությունը և տեղափոխվում Սեգուդա B, սակայն Ալվարոն մնում է թիմի կազմում։ 2010 թվականի դեկտեմբերի 31-ին «Էքսիհայի» դեմ խաղում նա խփում է «Կադիսի» կազմում իր առաջին գոլը։

2011 թվականի ամռանը Ալվարո Սիլվան վերադառնում է «Հերես», որը այդ ընթացքում դուրս էր մնացել բարձրագույն խմբից։ 2012 թվականի սկզբին նա վարձակալական հիմունքներով տեղափոխվում է ռումինական «Պետրոլուլ» ֆուտբոլային ակումբ։ Նույն թվականի մարտի 11-ին բուխարեստյան «Ռապիդի» դեմ խաղում Ալվարո Սիլվան անցկացնում է իր առաջին խաղը Ռումինիայի առաջնությունում։

2013 թվականի սկզբին Ալվարո Սիլվան երկու տարով պայմանագիր է ստորագրում ադրբեջանական «Խազար Լենկորան» ֆուտբոլային ակումբի հետ։ Նույն թվականի փետրվարի 11-ին Բաքվի «Ինտեր» ֆուտբոլային ակումբի դեմ խաղում Ալվարո Սիլվան անցկացնում է իր առաջին խաղը Ադրբեջանի ֆուտբոլի առաջնությունում։ Մարտի 30-ին ԱԶԱԼ-ի դեմ խաղում Ալվարոն խփում է «Խազարի» կազմում իր առաջին գոլը։ Սիլվան օգնեց իր թիմին հաղթել Ադրբեջանի սուպերգավաթը։ 2014 թվականի Ալվարոն տեղափոխվում է քուվեյթյան «Ալ Կադիսիա» ֆուտբոլային ակումբ, որի կազմում դարձավ Ասիական կոնֆեդերացիայի գավաթակիր և Քուվեյթի սուպերգավաթակիր։ 2015 թվականի ամռանը նա պայմանագիր է ստորագրում հարավկորեական «Տեդջոն Սիթիզեն» ֆուտբոլային ակումբի հետ։

## Միջազգային կարիերա
Ալվարոյի տատիկը եղել է ֆիլիպինուհի, այդ իսկ պատճառով 2014 թվականին նա որոշում է կայացրել հանդես գալ Ֆիլիպինների ազգային հավաքականի կազմում։ Հոկտեմբերի 31-ին նա մասնակցել է Նեպալի ֆուտբոլի ազգային հավաքականի հետ ընկերական հանդիպմանը։

## Նվաճումներ
**Ակումբային**

 **«[[Խազար Լենկորան (ֆուտբոլային ակումբ)|Խազար Լենկորան]]»**
* 2013 թվականի Ադրբեջանի սուպերգավաթակիր

 **«[[Ալ Կադիսիա (ֆուտբոլային ակումբ, Քուվեյթ)|Ալ Կադիսիա]]»**
* 2014 թվականի Քուվեյթի սուպերգավաթակիր
* 2014 թվականի Ասիական կոնֆեդերացիայի գավաթակիր

## Ծանոթագրություններ

## Արտաքին հղումներ
* 
* 
* 
* Stats and bio at Cadistas1910  
 

Կատեգորիա:Իսպանացի տղամարդ ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Հերեսի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պետրոլուլի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆիլիպինցի ֆուտբոլիստներ
Ամեր (ամրոց)

**Ամեր**, *Աման*, ամրոց Խարբերդի նահանգում, Արածանիի գետաբերանի մոտ։ Ոմանք հնարավոր են համարում նույնացնել Եփրատի վրա, Արածանիի գետաբերանից նարավ գտնվող այժմյան *Օրթ էմիրլեր* վայրի հետ։ IX դարում պավլիկյանների հենակետ էր։ Հիշատակում է Կոստանղին Ծիրանածինը։ Ըստ Կեդրենոսի *Աման*։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Խարբերդի նահանգ
Մեդրեսե-մզկիթ

**Մեդրեսե-մզկիթ** (), 15-րդ դարի մզկիթ-մեդրեսե, որը գտնվում է Բաքվի Իչարի Շահար թաղամասում։ Գտնվում է Իչարի Շահար պետական պատմական արգելավայրի տարածքում։

## Պատմություն
150px|thumb|left|Մեդրեսե-մզկիթի տապանագիրը
Մզկիթի շինարարությունը թվագրվում է 15-րդ դարին։ Միջնադարում այս հուշարձանը գործել է որպես մզկիթ-մեդրեսե։ Այս մզկիթը Իչարի Շահարում գտնվող Ջամե մզկիթի ամենահին հատվածներից մեկն է։ XV դարում հուշարձանը կառուցվել է կրթական նպատակով՝ Ջամե մզկիթի բակում։ Այդ պատճառով մզկիթը կոչվում է նաև մեդրեսե։ 19 դարի կեսերին Ջամեի մզկիթի մեծ մասը փլուզվել է։ Այդ ժամանակից ի վեր մնացած հուշարձանը գործում է որպես մզկիթ-մեդրեսե։

Մզկիթը գտնվում է Շիրվանշահերի ապարանքների մոտ։ Պատմական մի շարք մզկիթների նման, Հաջի Բանի մզկիթի պատի վրա կա տապանագիր։ Տապանագրի վրա գրված է, որ Մեդրեսե-մզկիթը կառուցվել է 15-րդ դարում։

Մզկիթի շինարարությունը բնորոշ է Շիրվան-Ապշերոնի ճարտարապետական դպրոցին։ Մզկիթը գործում է Իչարի Շահար պետական պատմական արգելավայրի կառավարող մարմնի վերահսկողության ներքո։

## Պատկերասրահ

Madrasa mosque (Ichery Sheher).JPG|Մեդրեսե-մզկիթ
Mədrəsə məscid (İçəri Şəhər) (4).JPG|Մեդրեսե-մզկիթ
Medrese mosque in Baku.jpg|
Mədrəsə Məscidi.jpg|Մեդրեսե-մզկիթ


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հեյդար մզկիթ

## Ծանոթագրություններ

Կատեգորիա:Բաքվի մզկիթներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:15-րդ դարի հիմնադրումներ Ասիայում
Կատեգորիա:15-րդ դարի մզկիթներ
Ալժիրի զինանշան

**Ալժիրի զինանշանը** (), կնիք, որը ընդունվել է Ալժիրի կառավարության կողմից։ Հաճախ օգտագործվում է նաև որպես զինանշան։

## Բացատրություն
Զինանշանը ընդունվել է 1976 թվական նոյեմբերի 1-ին, սակայն տարբերվում էր նախորդ տարբերակից։ Ֆրանսերեն կարգախոսը փոփոխվել էր արաբերենի։ Զինանշանի վրա առկա են Իսլամի խորհրդանշանները՝ կիսալուսինը և աստղը։ Արաբերեն տեքստը, որը գրված է զինանշանի կողքերին, ասում է՝ **الجمهورية الجزائرية الديمقراطية الشعبية** (Ալժիրի ժողովրդական Դեմոկրատական Հանրապետություն՝ երկրի պաշտոնական անվանումը)։

Ֆաթիմայի ձեռքը, որը տարածարջանում հայտնի խորհրդանիշ է, գտնվում է նոր ծագող արևի տակ։ Վերջինս խորհրդանշում է նոր ժամանակները։ Կենտրոնում գտնվող շենքերը և բույսերը խորհրդանշում են արդյունաբերության և գյուղատնտեսության զարգացումը։

## Պատմական զինանշանները և նշանները

File:Algerie française sceau gouvernement general d algerie 1865.svg|Ֆրանսիական Ալժիրի զինանշանը Երկրորդ թագավորության ժամանակ (1865)
File:Seal of the Government-General of Algeria.svg|Ալժիրի կառավարության կնիքը (1950)
File:Emblem of Algeria (1962-1971).svg|Ալժիրի Հանրապետության զինանշանը (1962-1971)
File:Seal of Algeria (1971-1976).svg|Ալժիրի Հանրապետության նշանը (1971-1976)


## Տես նաև
*Ալժիր

## Ծանոթագրություններ

## Արտաքին հղումներ
*Ալժիրի կառավարության պաշտոնական էջը 
*ԱԼժիրը  nional-symbol.com-ում

Կատեգորիա:Ալժիր
Կատեգորիա:Աստղով և կիսալուսնով զինանշաններ
Կատեգորիա:Արևով զինանշաններ
Կատեգորիա:Լեռներով զինանշաններ
Կատեգորիա:Շենքերով զինանշաններ
Հիրիկ պարկային

270px|մինի
**Հիրիկ պարկային** (), հիրիկազգիների ընտանիքին պատկանող բազմամյա կոճղարմատավոր բույս, որը բնության մեջ այլևս չի հանդիպում, ոչնչացել է և պահպանվել է միայն մշակության մեջ։ Պարտիզագործության բնագավառում տարածված հիրիկի հազարավոր տեսակներ ստացվել են այս տեսակից։

## Նկարագրություն
Հիրիկի տերևները հիմնականում արմատամերձ են, երկշարք, թրանման կամ գծանման։ Ծաղիկները գտնվում են ճյուղավորված ծաղկակիրների վրա։ Ծաղկապատը կազմված է փոքրիկ խողովակից և վեց պսակաթերթիկներից, որոնցից ներքին երեքը դեպի ցած են հակված, իսկ վերինները ուղղաձիգ դիրք են գրավում՝ հաճախ ծայրով շփվելով մեկը մյուսի հետ։ Դրանց գունավորումը խիստ բազմազան է։ Ծաղկում է գարնանը կամ ամռան առաջին կեսերին։ Լուսասեր է, սակայն երիտասարդ բույսերը ավելի լավ են աճում կիսաստվերում։ Պահանջկոտ չէ հողային պայմանների նկատմամբ, բայց լավ է աճում սննդանյութերով հարուստ, կավային հողերում։ Արարատյան դաշտի պայմաներում առատ ոռոգման կարիք է զգում։ Լավ է աճում և առատորեն ծաղկում է հողը պարարտացնելու դեպքում։
Բազմանում է կոճղարմատները բաժանելու եղանակով, գարնանը կամ ամռան վերջում։ Սերմերով բազմացնում են միայն սելեկցիոն նպատակներով։ Թուփը նույն տեղում առանց բաժանելու 3-4 տարուց ավելի չի կարելի թողնել։ Հակառակ դեպքում՝ ծաղկումը աստիճանաբար նվազում է, իսկ ծաղիկները մանրանում են։ Պիտանի է բոլոր տիպերի ծաղկադեկորատիվ ձևավորումներում։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույս
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Շիլա

[thumb|250px|[Հնդկացորենի շիլա]]
thumb
**Շիլա**, ջրում (կամ կաթում) լիովին եփված հատիկեղենից պատրաստված ուտեստ՝ երբեմն այնպիսի հավելումներով, ինչպիսիք են աղը, շաքարավազը, համեմունքները, կաթը, միրգը և չրերը, մուրաբան։

Շիլան շատ է տարածված ռուսական խոհանոցում, բազմաթիվ երկրներում նախաճաշի ավանդական ուտելիքն է։ Ավանդաբար շիլան պատրաստում են կավե կամ թուջե թաղարներում՝ ռուսական վառարանում, այժմ նաև կաթսաներում՝ խոհանոցային ջեռոցների վրա եփելով, կամ հատուկ ափսեի մեջ՝ միկրոալիքային վառարանի մեջ դնելով։

Ռուսաստանում շիլան միշտ եղել է բանակում ամենահաճախ հանդիպող տաք ուտելիքը, հատկապես՝ ռազմերթերի պայմաններում։ Այստեղից էլ եկել է բանակային խոհարարի մասնագիտության հաճախ գործածվող մյուս տարբերակը՝ «շիլայաեփ»։ Զինվորները շիլաներին տալիս են բարբառային մականուններ, օրինակ՝ գարեձավարի շիլային բանակում անվանում են *կոտորակառումբ* կամ *գնդերիթ*՝ արտաքնապես դրանց բնորոշ լինելու պատճառով։ Գարեձավարի շիլային բանակում նաև անվանում են *կիրզա* և այլն։

Շիլան նաև հանդիսանում է մանկական սննդի անքակտելի մասը։

Շիլան կարելի է համեմել կաթով, ձիթապտղով, բրինզայով, անյուղ պանրով, կարագով, չամիչով, ծիրանաչրով, չրերով և այլ օգտակար ու համեղ հավելումներով։

## Շիլայի տեսակներ
* Հնդկացորենի շիլա. հնդկացորենից պատրաստված շիլա, տարածված ուտեստ ռուսական, բելառուսական, ուկրաինական և լեհական խոհանոցներում,

* Սիսեռի շիլա. լիովին եփված սիսեռից պատրաստված շիլա,

* Սպիտակաձավարի շիլա. սպիտակաձավարից պատրաստված շիլա,
** Գուրիևյան շիլա. սպիտակաձավարը կաթի մեջ՝ ընկույզի (հունական ընկույզ, նուշ), եփած սերի (սերուցքային փրփուրի), չրերի ավելացմամբ,
* Վարսակաձավարի շիլա. վարսակաձավարից կամ վարսակի փաթիլներից պատրաստված շիլա, բավականին տարածված է Մեծ Բրիտանիայում,

** Դեժեն. վարսակաձավարի ալյուրով պատրաստված շիլա,
* Գարեձավարի շիլա. լիովին եփված գարեձավարից պատրաստված շիլա, որը պատրաստում են ինչպես կաթով, այնպես էլ ջրով,
** Գարու շիլա. գարեձավարի շիլա՝ պատրաստված մանր աղացված գարեձավարից (գարուց)՝ պատրաստված առանց նախապես հղկելու և թեփազատելու, այդ իսկ պատճառով մեծ քանակությամբ թեփ ունի,
* Ցորենի շիլա. ցորենից պատրաստված շիլա,
* Կորեկաձավարի շիլա. կորեկաձավարից պատրաստված շիլա,
* Բրնձի շիլա. բրնձից պատրաստված ուտեստ, որը եփում են, քանի դեռ չի փափկել, որպես կանոն՝ եփվում է կաթի մեջ,
* Վարսակալյուրով պատրաստված շիլաներ։
Եգիպտացորենի ալյուրից պատրաստվում են այնպիսի ուտեստներ, ինչպիսիք են մամալիգան և պոլենտան

«Դուբինուշկա» շիլան միանգամից մի քանի տեսակի ձավարեղենից և բանջարեղենից է պատրաստվում, որոնք կաթսայի մեջ շերտերով են դրվում։

## Ծանոթագրություններ

## Արտաքին հղումներ
* Որտեղ շիլան, այնտեղ էլ մերոնք

Կատեգորիա:Ձավարով ուտեստներ
Կատեգորիա:Ռուսական խոհանոց
Ուղտուսար

**Ուղտուսար**, *Դավաբոյնու, Դավագյոգի, Դևեբոյնու, Դևեգյոգի*, լեռնագագաթ Հայաստանի Արարատի մարզում, Երևան քաղաքից 35 կմ հարավ-արևելք, Գեղամա լեռնաշղթայի արևմտյան կողմում, Ուղտուպար լեռնաբազութում։ Բարձրություն 3170 մ։ Ուրցաձոր գյուղից 22 կմ հյուսիս-արևելք։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Արարատի մարզի լեռներ
Մլուկխոտ երկգույն

**Մլուկխոտ երկգույն**, աստղածաղկազգիների ընտանիքին պատկանող միամյա ծաղկաբույս, որի հայրենիքը Հյուսիսային Ամերիկան է։ 
Բարձրությունը հասնում է 30-90 սմ-ի, խիստ ճյուղավորված է, մերկ։  Այն օգտագործվում  է  ծաղկադեկորատիվ ձևավորումներում։

## Նկարագրություն
Մլուկխոտ երկգույնի արմատները, տերևները սակավաթիվ են, կոթունավոր, վերինները նստադիր են, փետրաձև կտրատված, բաժանված նեղ, գծանման շերտերի։ Ծաղկազամբյուղները հիմքում մուգ ծիրանագույն են կամ դարչնագույն։ Ծաղիկները հասարակ են, ոչ լիաթերթիկ, մեծ մասամբ՝ ոսկեդեղնավուն։ Բացվում են հունիսից մինչև սեպտեմբեր ամիսներին։ Բավականին լուսասեր տեսակ է, լավ է աճում ու զարգանում առատ լուսավորված ու տաք հողամասերում։ Գերադասում է փուխր, չափավոր խոնավ, ստրուկտուրային ավազակավային հողերը, որոնք աչքի են ընկնում լավ ջրաթափանցությամբ և օդաթափանցությամբ։ Օրգանական պարարտանյութերով հարուստ հողերում բույսերը առատորեն թփակալում են՝ ի հաշիվ ծաղկման։ Այս տեսակետից ցանկալի չէ հատկապես գոմաղբով պարարտացումը։

Սերմերը ցանում են արկղերում կամ ջերմոցների գրունտում՝ մարտի վերջերին-ապրիլի սկզբներին։ Առաջին զույգ իսկական տերևները երևալուց հետո վերատնկում են արկղերում։ Դաշտ են տեղափոխում ուշ գարնանային ցրտահարությունների վտանգն անցնելուց հետո։ Օգտագործում են ծաղկադեկորատիվ ձևավորումներում, ինչպես նաև կտրելու ծաղիկ ստանալու նպատակով։

Առանձնապես արժեքավոր է ծաղկային վերադաշնակումների համար, քանի որ սաղարթը նոսր է ու արտակարգ գեղեցիկ։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Անտոն Լեսեր

**Անտոն Լեսսեր** (, ), անգլիացի դերասան։

## Կյանք և գործունեություն
Լեսսերը սովորել է Բիրմինգհեմի Մոուսլիի միջնակարգ դպրոցում, այնուհետև ուսումը շարունակել է Լիվերպուլի համալսարանում։ 1977 թվականին ընդունվել է Դրամատիկական արվեստի թագավորական ակադեմիա։ Հրեաների ժառանգ է։

Մի շարք դերեր է խաղացել Ուիլյամ Շեքսպիրի պիեսներում, այդ թվում՝ Տրոիլ («Տրոիլ և Կրեսիդա»), Էդգար («Արքա Լիր»), Պետրուչիո, Ռոմեո, Հենրի Բոլինգբրոուկ («Հուլիոս Կեսար»), Լեոնտես («Ձմեռային հեքիաթ») և Ռիչարդ 3-րդ։

2015 թվականին Լեսսերը դարձավ Ստրատֆորդ ըփոն Էյվոն քաղաքում հիմնադրված «Chapel Lane Theater Company» ընկերության հանրային կողմնակից։

## Ֆիլմագրություն

## Ծանոթագրություններ

## Արտաքին հղումներ
* Michael Irby Bio at CBS - The Unit
* "Michael Irby - The Invisible Artist". Retrieved on 2008-07-23.

Կատեգորիա:20-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Կատեգորիա:Լիվերպուլի համալսարանի շրջանավարտներ
Կատեգորիա:Հեռուստատեսային դերասաններ
Ամենասուրբ երրորդություն (վանք)

**Ամենասուրբ Երրորդություն**, վանք Վանա լճի հարավային կողմում, Սպարկերայի շրջանում, Ծածվանք գյուղի մոտ։ Ունի լայնանիստ պարիսպներ, հաստատուն որմեր և կամարակապ առաստաղ։ Ըստ ավանդության կառուցվել է XVIII դարում։ Մինչև XIX դարի վերջերն ուներ հողահանդակ և մի փոքրիկ միաբանություն։ Շրջակայքում կան հանքային աղբյուրներ։

## Ծանոթագրություններ

Կատեգորիա:Վանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:18-րդ դարի հայկական վանքեր և եկեղեցիներ
Սպանիր քո ընկերներին

**«Սպանի՛ր քո ընկերներին»** (), բրիտանական քրեական սև կատակերգություն՝ նկարահանված Օուեն Հարիսի կողմից Ջոն Նայվենի համանուն վեպի հիման վրա։ Ֆիլմում նկարահանվել են Նիկոլաս Հոլտը, Քրեյգ Ռոբերտսը, Թոմ Ռայլին և Ջորջիա Քինգը։ Համաշխարհային պրեմիերան կայացել է 2015 թվականին՝ Տորոնտոյի կինոփառատոնում։

## Սյուժե
Լոնդոն, 1997 թվական։ Բրիտանական երաժշտական ինդուստրիան գտնվում է հանրահայտության գագաթնակետին։ Քսանյոթամյա մենեջեր Սթիվեն Ստելֆոքսը փորձում է մտնել երաժշտական բիզնես՝ մի աշխարհ, որտեղ «ոչ ոք ոչինչ չգիտի», և որտեղ կարիերայի հաջողությունը կախված է պարզ պատահականությունից։ Իր մեջ կուտակելով ագահություն, պատվախնդրություն ու ընդունելով թմրանյութեր՝ Ստելֆոքսն ապրում է այն երազանքով, որ երբևէ ինքը կգտնի իր հիթը։ Սակայն ինդուստրիայի փոխվելուն զուգընթաց Սթիվենը որոշում է գնալ ծայրահեղ միջոցների, որպեսզի իրականացնի իր երազանքն ու չկորցնի աշխատանքը։

## Դերերում

## Արտադրություն
2014 թվականի փետրվարի 12-ին Նիկոլաս Հոլտը միացել է ֆիլմի անձնակազմին՝ կատարելու Սթիվեն Ստելֆոքսի գլխավոր դերը։ 2014 թվականի մարտի 3-ին Ջիմ Պիդոքը միացել է դերասանական կազմին, որպեսզի կատարի Դերեք Սոմերսի դերը։

Հիմնական նկարահանումներն սկսվել են 2014 թվականի մարտի 10-ին և շարունակվել հինգ շաբաթ։

## Քննադատություն
Ֆիլմն ստացել է խառը արձագանքներ կինոքննադատների կողմից։ Rotten Tomatoes կայքում ֆիլմն ունի 25 % վարկանիշ 56 գրախոսությունների հիման վրա՝ 10 հնարավորից 4,5 միջին միավորով։ Metacritic կայքում ֆիլմն ունի 100 հնարավորից 45 միավոր քննադատների 19 գրախոսությունների հիման վրա, ինչը համապատասխանում է «խառը կամ միջին արձագանքներ» կարգավիճակին։

## Ծանոթագրություններ

## Արտաքին հղումներ
* 
* 
* 
* 
* 
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում 1997 թվականին
Մոխրոտը (մուլտֆիլմ, 1979)

**«Մոխրոտը»** (), մուլտիպլիկացիոն ֆիլմ՝ ստեղծված 1979 թվականին «Սոյուզմուլտֆիլմ» ստուդիայում` Շառլ Պերոյի համանուն ստեղծագործության հիման վրա։ Ներառվել է մուլտֆիլմների «Կախարդական գլոբուսի արկածները, կամ Կախարդուհու արարքները» (, ռեմասթերինգ, 1991) ժողովածուում։

## Սյուժե
Ֆիլմի հերոսներն են կռվարար խորթ մայրը, նրա ծույլ ու ոչ համակրելի երկու դուստրերը, անտառապահ կամազուրկ ամուսինն ու խորթ դուստրը՝ աղախին Մոխրոտը։ Վերջինս փերու օգնությամբ հայտնվում է թագավորական պարահանդեսում, որտեղ ծանոթանում է արքայազնի հետ։ Փերու կախարդությունը կորչում է կեսգիշերին, Մոխրոտը փախչում է՝ կորցնելով բյուրեղապակե կոշիկը։

## Ստեղծողներ
* Ռեժիսոր՝ Իվան Ակսենչուկ
* Սցենարիստ՝ Ալբերտ Սաժին
* Բեմադրող նկարիչ՝ Գալինա Շակիցկայա
* Նկարիչներ՝ Վլադիմիր Մորոզով, Իրինա Սվետլիցա, Վ. Մաքսիմովիչ
* Նկարիչ-մուլտիպլիկատորներ՝ 
** Վլադիմիր Շևչենկո
** Ալեքսանդր Պանով
** Վիկտոր Լիխաչև
** Իոսիֆ Կուրոյան
** Մարինա Ոսկանյանց
** Օլեգ Սաֆրոնով
* Օպերատոր՝ Բորիս Կոտով
* Կոմպոզիտոր՝ Իգոր Ցվետկով
* Հնչյունային ռեժիսոր՝ Վլադիմիր Կուտուզով
* Խմբագիր՝ Պյոտր Ֆրոլով
* Մոնտաժող՝ Ելենա Տերտիչնայա
* Տնօրեն՝ Նինել Լիպնիցկայա
* Երգի տեքստի հեղինակ՝ Հենրիխ Սապգիր
* Դերերը հնչյունավորել են՝
** Տատյանա Շաբելնիկովա – *[[Մոխրոտը|Մոխրոտ]]*
** Իգոր Իվաով – *արքայազն*
** Վսևոլոդ Լարիոնով – *մունետիկ*
** Էլվիրա Բրունովսկայա – *փերի*
** Լյուդմիլա Շապոշնիկովա – *խորթ մայր*

## Ստեղծում
Մուլտֆիլմում, ինչպես Իվան Ակսենչուկի այլ աշխատանքներում, կարևոր տեղ է հատկացվել երաժշտությանը։

Ռեժիսորը հեշտությամբ դիմել է տեխնոլոգիական նորարարությւոնների. այս մուլտֆիլմում բեմադրող նկարիչ Գալինա Շակիցկայան բոլոր ֆոները նկարել է թավշե թղթի վրա։

## Արձագանքներ
Անիմացիայի պատմաբան, Կինոարվեստի գիտահետազոտական ինստիտուտի աշխատակից Գեորգի Բորոդինը նշել է, որ խորհրդային մի շարք այլ մուլտֆիլմերի հետ միասին «Մոխրոտը» մեծ ժողովրդականություն է վայելել 1970-1980-ական թվականներին։

Սվետլանա Վերխոլանցևան «Наш фильм» կայքում նշել է, որ «Հենրիխ Սապգիրի բանաստեղծության շնորհիվ Ալբերտ Սաժինի սցենարով նկարահանված մուլտֆիլմը դիտվում է զարմանալի հեշտությամբ»։

## Ծանոթագրություններ

## Գրականություն
* 

## Արտաքին հղումներ
* 
* 
* 
* «Մոխրոտը» մուլտֆիլմը Мультик.ру կայքում

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:1979 ֆիլմեր
Կատեգորիա:1970-ականների խորհրդային ֆիլմեր
4 Your Eyez Only

***4 Your Eyez Only***, ամերիկացի հիփ-հոփ կատարող և երաժշտական պրոդյուսեր Ջեյ Քոուլի չորրորդ ստուդիական ալբոմը, որ թեղարկվել է 2016 թվականի դեկտեմբերի 9-ին և գլխավորել ամերիկյան Billboard 200 հիթ-շքերթը։

## Ալբոմի մասին
Ալբոմն ստացել է դրական արձագանքներ երաժշտական քննադատների և առցանց հրատարակությունների կողմից, ինչպիսիք են՝ *[[Exclaim!]]*, *[[The Guardian]]*, *[[The New York Times]]*, *[[HipHopDX]]*, *[[XXL (ամսագիր)|XXL]]*, *[[Pitchfork (կայք)|Pitchfork]]*, *[[The Daily Dot]]*, *[[:en:Vulture (website)|Vulture]]*, *[[The Advocate]]*, HotNewHipHop։

### Վարկանիշեր
XXL ամսագիրը ալբոմի երկու երգերը («False Prophets» և «Everybody Dies») կոչել է հիփ-հոփ ժանրի լավագույն նմուշներից ամբողջ 2016 թվականի արդյունքներով while also naming it one of the best verses of 2016.։ Capital XTRA հրատարակությունը «Deja Vu» և «False Prophets» երգերն ընդգրկել է 2016 թվականի հիփ-հոփ հիթերի իր ցանկում։ *[[Rap-Up]]* հրատարակությունը ալբոմն ընդգրկել է 2016 թվականի քսան լավագույն սկավառակների իր ցանկի (*20 Best Albums of 2016*) 18-րդ հորիզոնականում, իսկ XXL ամսագիրն այն ներառել է 2016 թվականի 50 լավագույն հիփ-հոփ նախագծերի իր ցանկում (50 Best Hip-Hop Albums of 2016)։

## Առևտրային հաջողույուն
ԱՄՆ-ում *4 Your Eyez Only* ալբոմը ''Billboard'' 200 հիթ-շքերթում իր նորամուտը կատարել է առաջին հորիզոնականում՝ ունենալով 492,000 համարժեք ալբոմային միավորների վաճառք (ներառյալ 363,000 իրական ալբոմների վաճառք, առանց թրեքների ու սթրիմինգի) և դառնալով երգչի չորրորդ չարթփոփերը։ Քոուլը դարձել է երրորդ լավագույն ռեփերը DMX-ից ու Դրեյքից հետո, որի առաջին բոլոր չորս ստուդիական ալբոմները գլխավորել են *Billboard* 200 հիթ-շքերթը։ Կանադայում ալբոմը նույնպես իր նորամուտը կատարել է առաջին հորիզոնականում՝ ունենալով 31,000 օրինակի վաճառք։

«Deja Vu» երգն զբաղեցրել է յոթերորդ հորիզոնականն ամերիկյան ''Billboard'' Hot 100 հիթ-շքերթում նույնիսկ չթողարկվելով որպես առանձին սինգլ և դառնալով Ջեյ Քոուլի ամենամեծ հաջողությունը։ *4 Your Eyez Only* ալբոմի բոլոր տասը երգերը Hot 100 հիթ-շքերթում իրենց նորամուտը կատարել են top 40-ում։ Քոուլի տասներկու երգեր միաժամանակ ընդգրկվել են Hot 100-ում միանգամից նույն շաբաթում։

## Ծանոթագրություններ

## Արտաքին հղումներ
* 

Կատեգորիա:2016 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Ջեյ Քոուլի ալբոմներ
Ջուդիթ Շեկոնի

**Ջուդիթ Շեկոնի** (, ), անգլիացի դերասանուհի և ֆոտոմոդել։

## Կենսագրություն
Ջուդիթ Շեկոնին ծնվել է 1982 թվականի մարտի 31-ին Մանչեստրում, Միացյալ Թագավորություն։ Դաստիարակությունը ստացել է ընտանիքում՝ երկու եղբայրների և քույրերի հետ։

Նկարահանվել է «Orange Mobile Phone»-ի, «Stimorol»-ի, «Superdrug Stores»-ի, «Wrigley's Chewing Gum»-ի գովազդներում։ Հեռուստատեսությամբ իր դեբյուտն արել է 1998 թվականին՝ «Աղետ» սերիալի էպիզոդիկ դերում։

Ջուդիթը «Extension Evolution», «Make It America» և «Actors Evolution» ընկերությունների հիմնադիրն է։

## Ֆիլմագրություն

## Ծանոթագրություններ

## Աղբյուրներ
* 
* Պաշտոնական կայք 

Կատեգորիա:Անգլիացի դերասանուհիներ
Կատեգորիա:Անգլիացի մոդելներ
Կատեգորիա:Հեռուստահաղորդավարներ
Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Էլսի Ֆիշեր

**էլսի Քեյթ Ֆիշեր** (, ), ամերիկացի դերասանուհի։ Կարիերան սկսել է մանուկ հասակից, հնչյունավորել է Ագնեսի կերպարը՝ «Անճոռնի ես» մուլտֆիլմի առաջին երկու մասերում։ Էլսին մարմնավորել է նաև Քեյլա Դեյին «Ութերորդ աստիճան» (2018 թ.) կատակերգական ֆիլմում և արժանացել քննադատական գնահատականի։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կանայք
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Պանրի շուկաներ (Նիդերլանդներ)

Հետևյալ ցուցակում տրված են տեղեկություններ XXI դարի սկզբին գործող **[[Հոլանդիա|հոլանդական]] պանրի շուկաներից** հինգի մասին։

Վուրդեն () քաղաքում գտնվող շուկան լիարժեք առևտրային ժամանակակից պանրի շուկա է։ Մյուս չորսը՝ Ալկմարում, Գաուդայում, Էդամում և Հորնում, համարվում են Միջնադարի պանրի շուկաների պատմական կրկնօրինակները։

## Ալկմար

մինի|ձախից|Ալկմարի պանրի շուկան

Ալկմարի պանրի շուկան աշխատում է ամեն ուրբաթ՝ 10:00-ից մինչև 12:30՝ ապրիլի առաջին ուրբաթ օրվանից մինչև սեպտեմբերի առաջին ուրբաթ։ Գոյություն ունեն պանրի բեռնակիրների () չորս խմբեր (), որոնք միմյանցից տարբերվում են գլխարկների գույներով․ կապույտ, կարմիր, կանաչ և դեղին։ Երկու բեռնակիրներ տեղափոխում են պանրի գլուխները պատգարակների վրա դեպի կշեռքներ, սովորաբար պատգարակները կշռում են 160 կիլոգրամ։ Պանրի գինը որոշվում է ըստ բարտերային համակարգի ()։

## Էդամ

մինի|Էդամի պանրի շուկան, 2006 թվականի օգոստոս

Էդամ քաղաքում գտնվող պանրի շուկան ամենահայտնին է Նիդերլանդներում, և ինչպես հետևում է անվանումից, այստեղ վաճառվում է Էդամ տեսակի պանիր։ Ինչպես նախկինում, այնպես էլ հիմա, պանիրը վաճառվում է ձիու սայլակների և նավակների մեջ։ Շուկան բացվում է հուլիսին և օգոստոսին՝ չորեքշաբթի օրերին՝ 10:30-ից մինչև 12:30։

## Հորն

Հորնում գտնվող շուկան բացվել է 2007 թվականին, աշխատում է յուրաքանչյուր հինգշաբթի՝ 12:30-ից մինչև 13:45, իսկ հունիսի 28-ից սեպտեմբերի 20-ը ընկած ժամանակահատվածում՝ ամեն հինգշաբթի երեկոյան՝ 21:00-ից մինչև 22:15։

## Գաուդա

[մինի|աջից|[Գաուդա (պանիր)|Գաուդա պանրի գլուխները վաճառքի են հանվել Գաուդայի պանրի շուկայում]]

Գաուդայի շուկան աշխատում է ավելի քան երեք հարյուրամյակ՝ -ում, պանիր վաճառվում է հունիսից օգոստոս ամիսներին։ Աշխատում է ամեն հինգշաբթի՝ 10:00-ից մինչև 12:30։ Շուկան շրջապատված է մի շարք ցուցահանդեսային վրաններով, որոնց մեջ ցուցադրվում են հոլանդական պատմական մասնագիտությունները՝ պարնի արտադրությունից մինչև յուղի արտադրություն։

## Վուրդեն

Վուրդենի շուկան գործում է ավելի քան 100 տարի, ամեն չորեքշաբթի, առևտուրը սկսվում է առավոտյան ժամը 9-ին ֆերմերի՝ պանրի արտադրողների () և շուկայի վաճառողների () միջև, ինչի արդյունքում պարզ է դառնում տարբեր տեսակի պանիրների գինը։ Պանիրները, որոնք վաճառվում են շուկայում «ֆերմերային պանիրներ» են (), որոնք արտադրվում են ավանդական ձևերով և ունեն ավելի լավ համ, քան գործարաններում արտադրված պանիրները։

### Վուրդենի պատմական պանրի շուկան

Որպես ավանդույթ, օգոստոսին, ամառային արձակուրդների վերջին չորեքշաբթի օրը (Կենտրոնական Նիդերլանդների համար), աշխատում է պատմական պանրի շուկան, որի ժամանակ ֆերմերները և իրենց կանայք հագնում են պատմական հագուստներ և վերականգնում ավանդական պանրի շուկան։

## Տես նաև

* Նիդերլանդների մշակույթ
* Նիդերլանդական խոհանոց
* Պանիր
* Շուկա
* Նիդերլանդներ

## Ծանոթագրություններ

## Արտաքին հղումներ

* Tourist information   Էդամի և էդամական պանրի մասին
* Dutch Farm Cheese  կայքում կգտնեք տեղեկություն պանրի արտադրության մասին
* Gourmet-Food.com Տեղեկություն և գրքեր հոլանդական պանրի վերաբերյալ

Կատեգորիա:Նիդերլանդների շուկաներ
Կատեգորիա:Հոլանդական պանիրներ
Պիեռ Ֆոնտեն

thumb|250px|հաղթական կամարը
**Պիեռ Ֆոնտեն** (, ), ֆրանսիացի ճարտարապետ, Ամպիրի առաջատար վարպետներից։ 1794 թվականից 1814 թվականներին համագործակցել է Շառլ Պերսիեի հետ (Հաղթակամար (1806) Փարիզի Կառուզել հրապարակում, կահույքի, ներսի հարդարանքի, տոնակատարությունների ձևավորման բազմաթիվ նախագծեր)։

Ինքնուրույն գործերից են՝ հոսպիտալ (1823– 1827) Պոնտուազում, Փարիզի Պալե Ռուայալ պալատի Օռլեանյան սյունասրահի վերակառուցումը (1828–1829)։ Ֆոնտենը շինարարությունում մետաղական (չուգունե) կոնստրուկցիաների առաջին կիրառողներից էր։

Սովորել է Փարիզի գեղեցիկ արվեստների դպրոցում, որտեղ ուսումնասիրել է անտիկ հուշարձաններ։ 1807 թվականից սկսած եղել է Նապոլեոն Բոնապարտի թագավորման առաջին ճարտարապետներից, ճանաչում է ձեռք բերել որպես Լուվրի և Թյուիլրիի ճարտարապետներից։

1780 թվականին ծանոթացել է Շառլ Պերսիեի հետ և սկսվել է նրանց երկարատև և բեղուն գործունեությունը։ 1792-1796 թվականներին ակտիվ մասնակցել է փարիզյան Օպերայի աշխատանքներին։

Ռուս կայսր Ալեքսանդր I-ը նամակագրության մեջ է եղելնրանց հետ, ովքեր 1890 թվականից սկսած նրան են ուղարկել 12 հատոր ճարտարապետա-դեկորատիվ նորույթներ։ 1814 թվականին նրանք Ռուսաստան են ուղարկել 13-րդ հատորը, այդ աշխատությունները ներկայումս պահվում են Սանկտ Պետերբուրգի Էրմիտաժում։

Թաղված է Պեր Լաշեզ գերեզմանատանը։

## Գրականություն
* Популярная художественная энциклопедия. Под ред. Полевого В. М.; М.: Издательство "Советская энциклопедия", 1986.

## Արտաքին հղումներ
*Percier and Fontaine
*Percier and Fontaine Collection

## Ծանոթագրություններ

 

Կատեգորիա:Պեր Լաշեզ գերեզմանատանը թաղվածներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի ճարտարապետներ
Կատեգորիա:Ֆրանսիացի նկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիզայներներ
Կատեգորիա:Պատվո լեգեոնի շքանշանի ասպետներ
Լետտա Մբուլու

**Լետտա Մբուլու** (, ), հարավաֆրիկացի ջազային երգչուհի, որն ակտիվ երաժշտական գործունեություն է ծավալել 1960-ական թվականներից։

## Կենսագրություն
Լետտա Մբուլուն ծնվել է 1942 թվականին Հարավային Աֆրիկայի Սոուետո քաղաքում։ 1960-ական թվականներից ակտիվ է եղել որպես երգչուհի։ Պատանի տարիքում շրջագայել է Քինգ Քոնգ երաժշտական խմբի հետ, 1965 թվականին ապարտհեյդի պատճառով մեկնել է Միացյալ Նահանգներ։

Նյու Յորքում կապ է հաստատել հարավաֆրիկացի այլ աքսորյալների հետ, այդ թվում՝ Միրիամ Մակեբայի, Հյու Մասեկելայի և Յոնաս Գվանգվայի, համագործակցել է Քեննոնբոլ Էդդերլիի, Դեյվիդ Աքսելրոդի և Հարրի Բելաֆոնտեի հետ։

Էկրանից կատարումներով հանդես է եկել «Արմատներ», «Մանուշակագույն» (1985 թ.),  «Տաք դեկտեմբեր» (1973 թ.) ֆիլմերում, եղել «Soul Train» երաժշտական հաղորդումների շարքի հյուրը։ Սվահիլի լեզվով կատարել է Մայքլ Ջեքսոնի «Liberian Girl» սինգլը։ Պրոդյուսեր Քուինսի Ջոնսը Մբուլուի մասին ասել է.

## Անձնական կյանք
Մբուլուն ամուսնացած է Կայֆուս Սեմենյայի հետ։

## Սկավառակագրություն
* *Letta Mbulu Sings* (Capitol, 1967)
* *Free Soul* (Capitol, 1968)
* *Letta* (Chisa, 1970)
* *Naturally* (Fantasy, 1972)
* *There's Music in the Air* (A&M, 1976)
* *Letta* (A&M, 1977)
* *Letta Mbulu* - Gold (A&M, 1978)
* *Letta Mbulu* - Sweet juju (Morning, 1985)
* *The Best of Letta & Caiphus* (Columbia, 1996)
* *Greatest Hits* (Columbia, 1999)
* *Letta Mbulu Sings/Free Soul* (Stateside, 2005)
* *Culani Nami* (Sony, 2007)

**Քուինսի Ջոնսի հետ**
* *Արմատներ* (A&M, 1977)

## Ծանոթագրություններ

## Արտաքին հղումներ
*[ All Music Biography]
*Article discussing Mbulu

Կատեգորիա:21-րդ դարի երգչուհիներ
Կատեգորիա:Հարավաֆրիկացի երաժիշտներ
Կատեգորիա:Հարավաֆրիկացի երգչուհիներ
Կատեգորիա:Հարավաֆրիկացի ջազ երգիչներ